Crin Antonescu îl acuză de ipocrizie pe Victor Ponta când critică guvernul Ciolacu: ”Cum nu ți-e rușine? Acum o lună erai consilierul lui economic!”
Candidatul coaliției de guvernare la alegerile prezidențiale, Crin Antonescu, a declarat joi, 27 martie, că nu va ataca vreun contracandidat în campania electorală, chiar înainte de un atac asupra independentului Victor Ponta. Antonescu susține că Ponta nu poate critica serios politicile economice ale guvernului Ciolacu, pe care le susținea din funcția de consilier al premierului în urmă cu aproximativ o lună.